|  |  |  |  |  |
| --- | --- | --- | --- | --- |
| **Становище на**  **администрацията на Министерския съвет**  *Съгласуването се извършва на основание чл. 21, ал. 5 от Закона за нормативните актове* | | | | |
| **Проект на акт:** | | **Вид оценка:** | |  |
| Постановление на Министерския съвет за изменение и допълнение на Наредбата за третиране на излезли от употреба гуми (НИТИУГ) | | **Становище по ред:** | |  |
| **Номер и дата:** | |  |
| **В отговор на №:** | | 03-00-24/24.01.2023 г. |
| **Институция:** | | Министерство на околната среда и водите |
| **Диспозитив:** |  | | | |
| **Основание:** | Чл. 30б, ал. 3, т. 2, б. “а” | | от Устройствения правилник на Министерския съвет и на неговата администрация | |

|  |
| --- |
| 1. Обща бележка   Наименованието на нормативния акт в заглавието на формуляра на оценката следва да бъде променено от "*Проект на ПМС за изменение и допълнение на нормативни актове*" в "*Проект на Постановление на Министерския съвет за изменение и допълнение на Наредбата* за изискванията за третиране на излезли от употреба гуми". От изложената в оценката информация става ясно, че измененията и допълненията касаят само посочената наредба.  Също така, през декември 2022 г. са били приети изменения в тази наредба. Обръщаме внимание, че политиката за добро планиране на законодателството изисква намаляване на броя на измененията и допълненията на нормативните актове.   1. Относно раздел 1 „Проблем/проблеми за решаване”   Така дефиниран, проблемът е трудноразбираем и неясен. В тази връзка предлагаме в т. 1 проблемът да се преформулира, като цитираните членове от *Наредбата* се заместят с информацията, която се съдържа в тях.  Наличието на статистически данни, информация от регистри или друга релевантна информация в този раздел ще създадат реална представа за естеството и мащаба на проблема. (напр. от *Справката за количествата пуснати на пазара гуми*, информация от *Публичния регистър на лицата, които пускат на пазара гуми* илидругиизползвани източници на информация*,* които сепосочват в раздел 11 от оценката).   1. Относно раздел 3 „Заинтересовани страни”   Необходимо да се определят видовете заинтересовани страни и техния брой. Следва да се посочат кои ще са пряко и косвено засегнатите страни, като допълнително се включат и посочените в раздел 4 *граждани, общини и др*., както и съответните държавни институции, които биха имали контролни или други функции.   1. Относно раздел 4 „Варианти на действие. Анализ на въздействията.”   Във връзка с наименованието на *Вариант 2 „Приемане на проект на ПМС за изменение и допълнение на НИТИУГ“*, напомняме, че не се оценяват като алтернативни варианти приемането или неприемането на нормативния акт. Наименованието на *Вариант 2* трябва да бъде в зависимост от конкретното действие, насочено към разрешаването на проблема и при представянето на този вариант се описват конкретните предложения за промени в наредбата.   1. Относно раздел 7 „Консултации”   Съгласно *Закона за нормативните актове (ЗНА)*срокът за провеждане на обществени консултации не може да бъде по-кратък от 30 дни. С оглед на това следва да се посочат причините за определения по-кратък срок от 14 дни.   1. Относно раздел 10 „Приложения”:   Съгласно чл. 20, ал. 2 от *ЗНА* извършването на частична предварителна оценка на въздействието предхожда изработването на всеки проект на подзаконов нормативен акт на Министерския съвет. Отбелязваме, че правилно на този етап не сте разработили такъв проект. В този раздел следва да се посочат допълнителни документи или друга съпътстваща информация относно разглежданата тематика, в случай че се налага да се приложи към формуляра на оценката на въздействието. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.  \*\*   При съгласуването по чл. 32 от Устройствения правилник на Министерския съвет и на неговата администрация се съпоставят кръгът от въпроси, проблеми и решения, разгледани в оценката на въздействието и кръгът от въпроси, засегнати от обхвата на нормативната намеса в проекта на акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| ДИРЕКТОР НА ДИРЕКЦИЯ  „МОДЕРНИЗАЦИЯ НА АДМИНИСТРАЦИЯТА“  (НИКОЛИНА СТОЯНОВА) |